[{"text_idx": "#000001", "text": "Un o\u2019n nosweithiau clwb mwy diweddar oedd noson Cwis a Pizza. Yn ogystal, gyda chymorth rhai grantiau, rydym hefyd wedi gallu cynnal rhai nosweithiau clwb unigryw fel llogi Tarw Rodeo fis Chwefror diwethaf a chwrs Ymosodiad Bynji y llynedd."}, {"text_idx": "#000002", "text": "Rydym yn codi arian i\u2019r clwb drwy logi siop elusen yn flynyddol sy\u2019n codi dros \u00a31000, sy\u2019n cadw\u2019r clwb i fynd o ran arian. Rydym hefyd yn cynnal cyngerdd ar o\u0302l y gystadleuaeth adloniant/panto sy\u2019n gwneud digon o arian i dalu am ein costau i gymryd rhan yn y gystadleuaeth. Yn ogystal a\u0302 hyn, rydym hefyd wedi dechrau trefnu rhediad tractor ychydig cyn y Nadolig. Eleni fe wnaethom godi dros \u00a35300 i\u2019w rannu rhwng ysbyty plant Birmingham, Teenage Cancer Trust ac MNDA, a llynedd fe wnaethom godi dros \u00a36500!"}, {"text_idx": "#000003", "text": "Gweithio o fewn y Gymuned:"}, {"text_idx": "#000004", "text": "Mae\u2019r rhediad tractor yn arddangos y gorau oll o ffermwyr ifanc a\u2019r gymuned ffermio i\u2019r cyhoedd ehangach. Roedd dros 100 o dractorau yn bresennol eleni gyda llwybr wedi\u2019i gynllunio i gynyddu ein presenoldeb mewn amrywiaeth o bentrefi a threfi lleol. Mae hyn bellach yn cael ei gydnabod fel rhan o galendr Nadolig y gymuned leol. Fel clwb rydym hefyd yn cefnogi digwyddiadau cymunedol lleol megis carolau o amgylch y goeden Nadolig a cneifio cyflym lleol."}, {"text_idx": "#000005", "text": "Mae\u2019n rhaid mai adloniant yw ein hoff gystadlaeth, oherwydd mae\u2019n gystadleuaeth clwb cyfan sy\u2019n dod a\u0302\u2019r clwb yn agosach at ei gilydd. Ffefryn arall yw\u2019r cwis rhwng clybiau a fynychir yn dda gan dimau o bob rhan o Faesyfed."}]